

REPUBLIKA HRVATSKA

LIČKO-SENJSKA ŽUPANIJA

GRAD GOSPIĆ

GRADONAČELNIK

KLASA: 940-01/22-01/119

URBROJ: 2125-1-02-23-02

Gospić, 07. lipnja 2023. godine

**GRADSKO VIJEĆE GRADA GOSPIĆA**

**Predmet: Prijedlog Odluke o ukidanju statusa javnog dobra na dijelu nekretnine**

 **označene kao kat.čest.br. 2251 k.o. Lički Osik**

 - na razmatranje i donošenje - dostavlja se –

Na temelju članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21), u privitku dopisa dostavljam Vam na razmatranje i donošenje prijedlog Odluke o ukidanju statusa javnog dobra na dijelu nekretnine označene kao kat.čest.br. 2251 k.o. Lički Osik.

1. **PRAVNA OSNOVA**
* članak 103. stavak 1. i 2. Zakona o cestama („Narodne novine“, broj 84/11, 18/13, 22/13, 54/13, 148/13, 92/14, 110/19, 144/21, 114/22, 4/23)
* članak  33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13, p.t., 7/15, 1/18, 3/20, 1/21 ).

**II. OCJENA STANJA I OSNOVNA PITANJA KOJA SE UREĐUJU**

Mile Nikšić, Turanj 65a, Karlovac, obratio se Gradu Gospiću dopisom kojim traži ukidanje statusa javnog dobra na dijelu čestice označene kao k.č.br. 2251, k.o. Lički Osik, upisane u zemljišnoj knjizi Općinskog suda u Gospiću kao Javno dobro-put u neotuđivom vlasništvu Grada Gospića, a na kojem imenovani ima obnovljenu građevinu na temeljima nekadašnje građevine izgrađene 1929. godine.

U dopisu između ostalog navodi da je za spomenutu građevinu pred nadležnim upravnim tijelom Grada Gospića pokrenuo postupak ishođenja uporabne dozvole kao i da građevina nije evidentirana u katastru i zemljišnoj knjizi.

Budući da je odredbom članka 39. Pravilnika o katastru zemljišta („NN“ 84/07, 148/09), propisano da se položaj i oblik zgrada i drugih građevina kao i način njihove uporabe evidentiraju u katastru zemljišta temeljem geodetskog elaborata i pravomoćnog rješenja katastarskog ureda donesenog u upravnome postupku, podnositelj zahtjeva naručio je izradu geodetskog elaborata. Prijedlog geodetskog elaborata priložio je uz predmetni zahtjev.

Priloženi geodetski elaborat sadržava grafičke prikaze stvarne trase puta u prostoru te prijedlog parcelacije k.č.br. 2251.

Iz grafičkog prikaza stvarne trase puta može se utvrditi kako put u naravi ne prolazi cijelom trasom preko k.č.br. 2251, već na jednom dijelu na kojem podnositelj zahtjeva ima zgradu, mijenja smjer te prelazi na gornju/susjednu česticu. Dakle dio k.č.br. 2251 zbog kojeg put mijenja smjer predstavlja izgrađeno građevinsko zemljište sa zgradom i okućnicom.

Kako bi se taj, izgrađeni dio  k.č.br. 2251 odvojio te formirao kao zasebna čestica sa promijenjenim načinom uporabe, elaboratom je ponuđen prijedlog parcelacije/diobe, prema kojem bi  od  k.č.br. 2251 nastale tri nove katastarske čestice: k.č.br. 2251/1, 2251/2, 2251/3. Od predloženih čestica, k.č.br. 2251/1 i 2251/3 bi i nadalje trebale ostati javno dobro put, dok bi k.č.br. 2251/2,  s obzirom na stvarni način uporabe, dobila novu katastarsku kulturu, a to je dvorište.

Odredbom članka 37. Pravilnika o katastru zemljišta propisuje da je promjenu načina uporabe katastarske čestice ili njezinih dijelova moguće izvršiti pod uvjetom da je takva promjena u naravi izvršena, te ako je trajnog karaktera.

Nadalje, prema odredbi članka 103. stavak 1. i 2. Zakona o cestama („Narodne novine“ br. 84/11, 18/13, 22/13, 54/13, 148/13, 92/14, 110/19, 144/21, 114/22, 4/23), kada je trajno prestala potreba korištenja nerazvrstane ceste ili njezinog dijela, može joj se ukinuti status javnog dobra u općoj uporabi, a nekretnina kojoj prestaje taj status ostaje u vlasništvu jedinice lokalne samouprave.

Odluku o ukidanju statusa javnog dobra u općoj uporabi nerazvrstane ceste ili njezinog dijela donosi predstavničko tijelo jedinice lokalne samouprave.

Obzirom da je nadležno upravno tijelo na osnovu ranije iznesenih podataka i utvrđenih činjenica utvrdilo opravdanost pokretanja postupka ukidanja statusa javnog dobra u općoj uporabi dijela puta na k.č.br. 2251, predlaže se gradonačelniku utvrđivanje prijedloga predmetne odluke te upućivanje Gradskom vijeću na donošenje.

1. **FINANCIJSKA SREDSTVA POTREBNA ZA PROVOĐENJE ODLUKE**

Za provedbu ovog akta nije potrebno osigurati financijska sredstva.

S poštovanjem,

 

Na temelju odredbi članka 103. stavak 1. i 2. Zakona o cestama („Narodne novine“, br. 84/11, 18/13, 22/13, 54/13, 148/13, 92/14, 110/19, 144/21, 114/22, 4/23) i  članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10,  1/12, 2/13, 3/13-pročišćeni tekst, 7/15, 1/18, 3/20, 1/21), Gradsko vijeće Grada Gospića na sjednici održanoj dana \_\_\_\_\_\_\_\_\_\_ 2023. godine, donosi

**O D L U K U**

**o ukidanju statusa javnog dobra na dijelu nekretnine označene kao**

**kat.čest.br. 2251 k.o. Lički Osik**

**Članak 1.**

Ukida se status javnog dobra na dijelu nekretnine označene kao kat. čest. br. 2251 upisane u z.k.ul.br. 2251,  k.o. Lički Osik, oznake: PUT MEĐU KULOM I OSIKOM, koji će nakon provedbe parcelacijskog elaborata br. 2022-58, dobiti oznaku k.č.br. 2251/2, k.o. Lički Osik, ukupne površine 516 m2.

Prijedlog parcelacije prilaže se ovoj Odluci i čini njen sastavni dio.

**Članak 2.**

Status javnog dobra na nekretnini  navedenoj u članku 1. ove Odluke ukida se iz razloga što se predmetna nekretnina u naravi ne koristi kao javno dobro.

**Članak 3.**

Zemljišno-knjižni odjel Općinskog suda u Gospiću provest će ovu Odluku u zemljišnim knjigama tako da će nekretninu  iz članka 1. ove Odluke brisati kao javno dobro uz istodobni upis odnosno uknjižbu prava vlasništva na ime i za korist Grada Gospića.

**Članak 4.**

Ova Odluka stupa na snagu osmog  dana od  dana objave u „Službenom vjesniku Grada Gospića“.

                                                                  POTPREDSJEDNICA GRADSKOG VIJEĆA

                                                                                           GRADA GOSPIĆA

 Nada Alić, dr. dent. med., v.r.